stanford-oval/wikipedia huggingface dataset:
סוראן ג'ונס
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | קורוניישן סטריט | Coronation Street | מנדי פיליפס | סדרת טלוויזיה (פרק אחד) |
| 1998 |  | City Central | אמה | בפרק "A Quiet Evening In" |
| 1998 | מלון גראנד | The Grand | ליז | סדרת טלוויזיה (פרק אחד) |
| 1999 |  | My Wonderful Life | לינדה | סדרת טלוויזיה (5 פרקים) |
| 2000–2004 | קורוניישן סטריט | Coronation Street | קארן מקדונלד |  |
| 2004 | פאנץ' | Punch | ג'ודי | סרט קצר |
| 2005 |  | Celebrate "Oliver!" | ננסי | סרט טלוויזיה |
| 2005–2006 | וינסנט | Vincent | בת' |  |
| 2006 |  | Strictly Confidential | לינדה נלסון |  |
| 2007 |  | Dead Clever: The Life and Crimes of Julie Bottomley | ג'ולי בוטומלי | סרט טלוויזיה |
| 2008 | הארלי סטריט | Harley Street | ד"ר מרת'ה אליוט |  |
| 2009 | בלתי נסלח | Unforgiven | רות' סלייטר | מיני-סדרה |
| 2009 | הרפתקאות שרה ג'יין | The Sarah Jane Adventures | מונה ליזה | סדרת טלוויזיה (2 פרקים) |
| 2010 | חמישה ימים | Five Days | בלשית לורי פרנקלין |  |
| 2010 | אב יחיד | Single Father | שרה | מיני-סדרה |
| 2011 | דוקטור הו | Doctor Who | אידריס | בפרק "אשתו של הדוקטור" |
| 2011–2016 | סקוט וביילי | Scott & Bailey | סמלת רייצ'ל ביילי | סדרת טלוויזיה (עונות 1–5) |
| 2012–2014 | מגע של בלש | A Touch of Cloth | בלשית אן אולדמן |  |
| 2012 | הסוד של קריקלי הול | The Secret of Crickley Hall | איב קאליי | מיני-סדרה |
| 2013 |  | Playhouse Presents | בתפקיד עצמה | בפרק "Stage Door Johnnies" |
| 2013 |  | Lawless | לילה פטיט | פרק פיילוט |
| 2014 |  | The Crimson Field | האחות ג'ואן לייבסי |  |
| 2015 | דוקטור פוסטר | Doctor Foster | ד"ר ג'מה פוסטר |  |
| 2015 |  | A Christmas Star | מיס דארסי | סרט קולנוע |
| 2016 |  | Brian Pern: 45 Years of Prog and Roll | אסטריד מדוקס פרן | סדרת טלוויזיה (פרק אחד) |
| 2016 |  | Life in the Air | קריינות | סדרה דוקומנטרית |
| 2018 | נעלמת | Save Me | קלייר מקגורי | מיני-סדרה |
| 2018 | יריד ההבלים | Vanity Fair | מיס פינקרטון | מיני-סדרה |
| 2019 | ג'נטלמן ג'ק | Gentleman Jack | אן ליסטר | סדרת דרמה-היסטורית |
| 2021 | חקירה במצולות | Vigil | איימי סילבה | תפקיד ראשי; 6 פרקים |
| 2021 |  | I Am... | ויקטוריה | פרק: "I Am Victoria" |
| 2023 | מרילנד | Maryland | בקה | מיני-סדרה גם יוצרת ומפיקה בפועל |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | בחורים טובים | A Few Good Men | ג'ואן גאלוויי | תיאטרון היימרקט |
| 2006 | שלגיה ושבעת הגמדים | Snow White and the Seven Dwarves | שלגיה | בית האופרה של מנצ'סטר |
| 2007 | תנאים של חיבה | Terms of Endearment | אמה גרינוויי הורטון | York Theatre Royal |
| 2009 |  | Blithe Spirit | רות' קונדומיין | מנצ'סטר רויאל אקסצ'נג' |
| 2011 | נשים בצמרת | Top Girls | מרלן | תיאטרון מינרווה |
| 2013 | משהו יפה | Beautiful Thing | סנדרה | תיאטרון אמנויות |
| 2014 | אורלנדו | Orlando | אורלנדו | מנצ'סטר רויאל אקסצ'נג' |
פרסים ומועמדויות

| שנה | שם | פרס | תוצאה |
| --- | --- | --- | --- |
| 2003 | קורוניישן סטריט | פרס הטלוויזיה הלאומית (אנ') לשחקנית הפופולרית ביותר | מועמדות |
| 2004 | קורוניישן סטריט | פרס אופרות סבון בריטיות (אנ') לשחקנית הטובה ביותר | זכייה |
| 2004 | קורוניישן סטריט | פרס הטלוויזיה הלאומית לשחקנית הפופולרית ביותר | זכייה |
| 2005 | קורוניישן סטריט | פרס אופרות סבון בריטיות לשחקנית הטובה ביותר | זכייה |
| 2005 | בחורים טובים | פרס מבקרי התיאטרון לשחקנית המשנה הטובה ביותר | זכייה |
| 2009 | בלתי נסלח | פרס Royal Television Society (אנ') לשחקנית הטובה ביותר | מועמדות |
| 2009 | בלתי נסלח | פרס "South Bank Show" לפריצת הדרך | מועמדות |
| 2010 | חמישה ימים | פרס הטלוויזיה הלאומית בהופעה מצטיינת בדרמה | מועמדות |
| 2010 | חמישה ימים | פרס TV Choice לשחקנית הטובה ביותר | מועמדות |
| 2011 | סקוט וביילי | פרס Royal Television Society להופעה הטובה ביותר בדרמה | זכייה |
| 2012 | סקוט וביילי | פרס National Television לשחקנית הטובה ביותר בדרמה | מועמדות |
| 2013 | סקוט וביילי | פרס National Television לשחקנית הטובה ביותר בדרמה | מועמדות |
| 2013 | משהו יפה (אנ') | פרס WhatsOnStage (אנ') לשחקנית הטובה ביותר | מועמדות |
| 2014 | סקוט וביילי | פרס National Television לבלש הטלוויזיה הטוב ביותר | מועמדות |
| 2014 | אורלנדו | פרס תיאטרון UK (אנ') להופעה הטובה ביותר במחזה | מועמדות |
| 2015 | אורלנדו | פרס מנצ'סטר לתיאטרון | מועמדות |
| 2016 | דוקטור פוסטר | פרס National Television להופעת הדרמה הטובה ביותר | זכייה |
| 2016 | דוקטור פוסטר | פרס Broadcasting Press Guild לשחקנית הטובה ביותר | זכייה |
| 2016 | דוקטור פוסטר | פרס Royal Television Society לשחקנית הטובה ביותר | זכייה |
| 2016 | דוקטור פוסטר | פרס באפט"א לטלוויזיה לשחקנית הטובה ביותר | זכייה |
| 2016 | דוקטור פוסטר | פרס TV Choice לשחקנית הטובה ביותר | מועמדות |
נערה בהפרעה (סרט)

| --- | --- |

עטיפת ה-DVD של הסרט בעברית
 מבוסס על:  נערה בהפרעה 
 בימוי:  ג'יימס מנגולד 
 הופק בידי:  דגלאס וויק   וינונה ריידר
 תסריט:  ג'יימס מנגולד  ליסה לומר
 עריכה:  קווין טנט 
 שחקנים ראשיים:  וינונה ריידר אנג'לינה ג'ולי בריטני מרפי וופי גולדברג קליאה דובאל ג'ארד לטו
 מוזיקה:  מייקל דאנה 
 צילום:  ג'ק נגרין 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  15 ביוני 2000 
 משך הקרנה:  127 דקות
 שפת הסרט:  אנגלית 
 סוגה:  סרט ביוגרפי, סיפור התבגרות, סרט דרמה, סרט המבוסס על יצירה ספרותית 
 מקום התרחשות:  פנסילבניה 
 תקופת התרחשות:  שנות ה-60 של המאה ה-20 (1967–1969) 
 תקציב:  $40,000,000
 הכנסות:  $48,871,000
 הכנסות באתר מוג'ו:   girlinterrupted
 פרסים:  פרס אוסקר לשחקנית המשנה הטובה ביותר (אנג'לינה ג'ולי) 
 דף הסרט ב־IMDb
 
נערה בהפרעה (באנגלית: Girl, Interrupted) הוא סרט אמריקאי משנת 1999. הסרט מבוסס על ספרה האוטוביוגרפי של סוזנה קייסן באותו שם. - הסרט בוים בידי ג'יימס מנגולד, ומככבות בו וינונה ריידר ואנג'לינה ג'ולי, שזכתה באוסקר לשחקנית המשנה הטובה ביותר על תפקידה בו.
פרסים

אנג'לינה ג'ולי זכתה בפרסים על משחקה בסרט:
פרס אוסקר לשחקנית המשנה הטובה ביותר.
פרס גלובוס הזהב לשחקנית המשנה הטובה ביותר בסרט קולנוע.
פרס גילדת שחקני המסך לשחקנית המשנה הטובה ביותר.
MrBeast

ג'יימס סטיבן "ג'ימי" דונלדסון (באנגלית: James Steven "Jimmy" Donaldson; נולד ב-7 במאי 1998), הידוע יותר בכינויו MrBeast (מיסטר ביסט או מר ביסט), הוא יוטיובר, איש עסקים ופילנתרופ אמריקאי. דונלדסון מנהל את ערוץ היוטיוב הפרטי MrBeast בעל כ-367 מיליון מנויים (נכון ל־26 בפברואר 2025).
הוא שותף להקמת המיזמים Team Trees ו-Team Seas, בעל רשת המסעדה "MrBeast Burger" וחברת השוקולד "Feastables"
בשנת 2024 הוא דורג במקום הראשון ברשימת יוצרי התוכן המרוויחים ביותר של פורבס, עם רווחים של כ־85 מיליון דולר.
חיים אישיים

דונלדסון נולד ב-7 במאי 1998. הוא מתגורר בגרינוויל, קרוליינה הצפונית, וסיים את לימודיו באקדמיה בשנת 2016. על פי מגזין "ניוזוויק", דונלדסון נשר מהקולג' כדי להמשיך בקריירה במשרה מלאה כיוטיובר. יש לו אח גדול בשם סי ג'יי דונלדסון, שבבעלותו ערוץ יוטיוב בשם "MrBro", שם הוא מפרסם תוכן דומה מאוד לתוכן של אחיו. באפריל 2015, בסרטון שכותרתו "My Problems" דונלדסון הצהיר שהוא סובל ממחלת קרוהן.
החל משנת 2022 הוא נמצא בזוגיות עם תיאה בויסן וב-1 בינואר 2025 התארסו השניים.
קריירת היוטיוב > היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר בפרק את סדרת הסרטונים שלו של "Worst intros ever" ופירוט על סגנונו העוקצני והבוטה באותה התקופה.
דונלדסון החל לפרסם סרטונים ביוטיוב בשנת 2012, בגיל 13 בלבד, תחת הכינוי "MrBeast6000". בתחילה הסרטונים שהעלה עסקו בעיקר במשחקי מחשב ובעושרם של יוצרי תוכן אחרים. בשנותיו הראשונות הערוץ לא היה מוכר ובממוצע היו לו כאלף צפיות לסרטון.
הדבר השתנה אחרי שבשנת 2017 פרסם את הסרטון "לספור עד 100,000" שנצפה עשרות אלפי פעמים תוך ימים ספורים בלבד. ב-28 ביולי 2022, דונלדסון הפך ליוטיובר העצמאי השני אי פעם שמגיע ל-100 מיליון מנויים (אחרי פיודיפאי) בעוד מספר הצפיות עומד על כ-16.6 מיליארד צפיות ביוטיוב. ב-14 בנובמבר 2022, עקף דונלדסון את פיודיפאי והפך ליוטיובר העצמאי עם הכי הרבה מנויים בעולם (עם 111 מיליון רשומים באותו יום).
קריירת היוטיוב > תוכן וסגנון

הסרטונים של דונלדסון כוללים בדרך כלל פעלולים יקרים ולעיתים קרובות הוא יוצר סרטונים על תרומת של מאות אלפי דולרים לסטרימרים של Twitch.tv, רבים מהסרטונים האלה ממומנים (אם כי הוא תרם ללא חסות בעבר).
בינואר 2017, פרסם דונלדסון סרטון בו הוא סופר עד 100,000, פעולה שלקחה לו 44 שעות לסיים. חלקים מסוימים מועברים בהילוך מהיר כדי "לשמור על הסרטון פחות מ-24 שעות". הסרטון הבא שהעלה דונלדסון (כחודש לאחר מכן) נקרא: "לספור עד 200,000" . לטענת דונלדסון, גם הפעם היה צריך לזרז חלק מהצילומים מכיוון ולא ניתן להעלות סרטון בן 55 שעות ליוטיוב. בסרטונים אחרים, דונלדסון ניסה לשבור זכוכית באמצעות מאה מגפונים, צפה בצבע מתייבש במשך שעה, ניסה להישאר מתחת למים למשך 24 שעות (אך נכשל בגלל בעיות בריאותיות), ניסה ללא הצלחה לסובב ספינר יום שלם, אם כי הצילומים נעלמו. בדצמבר 2019 דונלדסון העלה סרטון אשר כולל ארבעה אנשים ומציג תיבה מלאה במיליון דולר והאחרון שנשאר לגעת בתיבה זוכה בכסף.
בסרטון אחר הוא קנה כרטיסי לוטו בשווי מיליון דולר ובכסף שהרויח מהם (כ-750,000 דולר) הוא קנה אי פרטי ולבסוף נתן אותו במתנה לאחד מחבריו.
הוא נשאר 24 שעות בסליים, היה קבור חי במשך 50 שעות ועוד.
בנובמבר 2021 דונלדסון העלה סרטון בו הוא יוצר את הסדרה "משחק הדיונון" מחדש. בסרטון השתתפו 456 אנשים שניסו להתחרות על סכום של $456,000, כאשר המטרה הייתה לנצח את כל המשחקים ומי שנפסל - מודח. הסרטון צבר תאוצה וכבר ב-24 שעות הראשונות היו לו 42 מיליון צפיות, שיא צפיות ב-24 שעות לסרטון שאינו סרטון מוזיקה. נכון לדצמבר 2024, לסרטון יש 676 מיליון צפיות ו-18 מיליון לייקים, והוא הסרטון הארוך הנצפה ביותר בערוץ של דונלדסון. בסרטון הושקעו כ-3.5 מיליון דולרים, לאחר העלאת סרטון זה התווספו לערוץ היוטיוב כמעט 10 מיליון מנויים.
באוקטובר 2023, יצא לאקרנים סרט האנימציה "Under the Boardwalk"; שם הוא דיבב דמות של סרטן.
קריירת היוטיוב > תוכן וסגנון > סרטוני פילנתרופיה

בשנת 2023 החל מיני סדרת סרטונים ובה מרפא לאנשים עם מוגבלות את המוגבלות בעזרת ניתוח, בסדרה גרם ל-1000 עיוורים לראות בפעם הראשונה בחייהם ול-1,000 לקויי שמיעה לשמוע בפעם הראשונה בחייהם.
ב-11 בינואר 2025 פרסם סרטון נוסף בסדרה, בה תרם ל-2000 נכי גפיים מרחבי העולם 'רגליים תותבות' נוסף לסכומים נוספים (דוגמת מימון חתונה). בסיום הסרטון מתח ביקורת כללית על האבסורד שיוטיובר (קרי: הוא עצמו) צריך לעזור לאותם אנשים, במקום הרשויות באותם מקומות וחברות הביטוח. סרטון זה יוצא דופן משאר הסרטונים משום שאין בו תוכן פרסומי.
קריירת היוטיוב > ערוצים משניים

לדונלדסון ערוצים משניים, בהם ערוץ גיימינג, ערוץ שבו הוא מגיב על כל מיני סרטונים, וערוץ שאת הכסף שהוא משיג דרכו הוא תורם לנזקקים בכל רחבי העולם, לדונלדסון יש גם מספר ערוצים המתורגמים לשפות אחרות כגון ספרדית, רוסית, פורטוגזית וערבית ולהם מיליוני מנויים.
קריירת היוטיוב > Team Trees

ב-25 באוקטובר 2019, יצרו דונלדסון ומהנדס נאס"א לשעבר והיוטיובר מארק רובר אירוע לגיוס תרומות שיתופי ביוטיוב בשם #TeamTrees. מטרת פרויקט זה הייתה לגייס 20 מיליון דולר עבור עמותה אשר עוסקת בשתילת עצים עד ה־1 בינואר 2020 ולשתול עצים לא יאוחר מדצמבר 2022. בתמורה, הארגון היה שותל עץ אחד עבור כל דולר שגויס. יוטיוברים בולטים עזרו להביא תשומת לב רבה לאירוע הזה. העמותה התחילה לשתול את העצים בינואר 2020 בפארקים הלאומיים של ארצות הברית. ב-24 שעות הראשונות של הפרויקט, נתרמו כמעט 4 מיליון דולר. ב-19 בדצמבר של אותה שנה, עלה הפרויקט על המטרה בסך 20,000,000 דולר. ונכון ל־4 באפריל 2023, הפרויקט גייס $24,361,734. הפרויקט קיבל גם תרומות גדולות ממנהלי התאגידים ג'ק דורסי, סוזן ווצ'יצקי ואילון מאסק.
קריירת היוטיוב > Team Seas

ב-29 באוקטובר 2021, בשיתוף נוסף עם מארק רובר, הוא יצר עוד אירוע תרומות כמו Team Trees, הפעם עם המטרה לנקות 30 מיליון פאונד של זבל מהאוקיינוס.
בפרויקט, כל תרומת דולר מנקה כפאונד אחד (0.45 ק"ג) של זבל מהאוקיינוס. נכון ל-19 בפברואר 2025, הפרויקט גייס 34,080,191$.
קריירת היוטיוב > MrBeast Burger

לקראת שנת 2021 הקים דונלדסון רשת מסעדות בשם "MrBeast Burger". בהמשך, הרחיב את מיקומי המסעדות וכיום רשת המסעדות נמצאת ב 5 מדינות: ארצות הברית, קנדה, הממלכה המאוחדת, פוארטו ריקו, הפיליפינים.
קריירת היוטיוב > Feastables

בינואר 2022, דונלדסון הכריז על הקמת חברת מזון חדשה בשם Feastables, שהושקה עם מותג חטיפי שוקולד משלה בשם "MrBeast bar". עם הזמן העסק התרחב וכיום נמכר גם באירופה, אוסטרליה ואפריקה.
ב-2 בפברואר 2022, Feastables הכריזה על שותפויות עם Turtle Beach Corporation ו-Roccat על מנת לספק פרסים להגרלות. על פי הדיווחים, Feastables הרוויחה 10 מיליון דולר בחודשי הפעילות הראשונים שלה.
קריירת היוטיוב > "Beast Games"

במרץ 2024, דונלדסון ואולפני אמזון הכריזו על תוכניותיהם ליצור סדרת תחרות ריאליטי חדשה "Beast Games", שתשודר בלעדית ב-Prime Video. הסדרה היא "סדרת תחרות הריאליטי הגדולה ביותר בעולם" עם 1000 מתמודדים שמתחרים על פרס כספי של 5 מיליון דולר – הפרס הגדול בהיסטוריה של הטלוויזיה והסטרימינג כפרס לאדם יחיד.
הסדרה עלתה לשידור ב-19 בדצמבר 2024 ושברה כ-42 שיאי גינס, ביניהם: הפרס הכספי הגדול ביותר בתוכנית ריאליטי, סט הצילומים הגדול ביותר שבו צולמה תוכנית ריאליטי (כ-6,366 מ"ר) המספר הגדול ביותר של מצלמות שפעלו בו זמנית ועוד.
האשמות

ב-24 ביולי 2024, דונלדסון פיטר את אווה קריס טייסון, אחת מחברות הצוות המקוריות בערוץ, בעקבות האשמות נגד טייסון בהתנהגות מינית בלתי הולמת עם מספר קטינים ובהפעלת לחץ על עובד לשעבר לבצע מעשים מיניים. עם זאת, טייסון פרסמה הצהרה משלה, בה טענה כי התרחקה מרצון מהערוץ וכי החלטתה לעזוב הייתה הדדית. אחד הקורבנות הקטינים הכחיש בתחילה את האירועים בציוץ לפיו האינטראקציות בינו לבין טייסון כללו לא יותר מ"כמה בדיחות חריגות", וכי סרטונים שהופצו על המצב "מעוותים את האמת". עם זאת, מאוחר יותר אותו קטין ביטל את ההצהרה, אמר כי השיחות לא היו מותאמות לגילו, וכיוון שהיה באותה העת קטין – לא זיהה את חומרת המעשים בזמן שקרו. מאוחר יותר, דלפו ל-GitHub ‏500,000 הודעות משרת הדיסקורד של טייסון ושל מעורבים אחרים בפרשיות אלה, המכילות לכאורה שיחות מפורשות מאותן פרשיות. ההודעות הוסרו כמה ימים לאחר מכן, כאשר GitHub טענה שהדבר מהווה הפרה של הכללים שלה.
באותו יום, אחד מעובדיו לשעבר של דונלדסון פרסם סרטון יוטיוב המאשים את דונלדסון בזיוף תחרויות, הפעלת הגרלות בלתי חוקיות והונאת מעריצים. בסרטון שני שהעלה, נטען על ידי עובדים לשעבר כי תנאי העבודה בצוות היו גרועים וכן כי דונלדסון העסיק עבריין מין רשום שהואשם בתקיפת קטין. כמו כן האשימו העובדים את דונלדסון בכך שאחד הצלמים שלו הטריד מינית מספר נשים. לפני פרסום הסרטון השני, דונלדסון התחייב להעסיק אחראי משאבי אנוש ראשי, סמנכ"ל כספים ויועץ כללי, וכן ליישם הדרכות רגישות לעובדים.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2022 | פרסי בחירת הילדים של ניקלודיאון | יוצר תוכן אהוב | זכייה |  |
| 2023 | פרסי בחירת הילדים של ניקלודיאון | יוצר תוכן אהוב | זכייה |  |
פרסים ומועמדויות > הופעות ברשימות

2023: טיים 100
טיסניתיים

| טיסניתיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: Epiprocta
משפחה:: טיסניתיים
שם מדעי
 Libellulidae ‏רמבו, 1842

טִיסָנִיתִיִּים (שם מדעי: Libellulidae) היא משפחת השפיריות הגדולה ביותר. לעיתים מחשיבים גם את Corduliidae או את Macroiidae כתתי-משפחות בה; אך גם אם שתי אלו אינן נכללות, נותרת משפחה בעלת למעלה מ-1000 מינים. עם תפוצה כמעט כלל עולמית, אלו הן השפיריות הנפוצות ביותר. בישראל מצויים 28 מינים.
המינים בסוג טיסנית (Libellula) מצויים בעיקר בעולם החדש, אך הוא כולל את אחד מבני סדרת השפיראים הבודדים המצויים בסכנת הכחדה חמורה: Libellula angelina היפני. רבים מחברי הסוג הזה בעלי צבעים עזים או כנפיים מפוספסות. בני הסוג עפיפונית (Sympetrum), נקראים באנגלית darters (או meadowhawks בצפון אמריקה) והם מצויים בכל רחבי העולם, מלבד אוסטרליה. כמה מינים טרופיים מהסוגים גיחנית (Trithemis) ו-Zenithoptera נחשבים ליפים במיוחד. סוגים נפוצים אחרים כוללים את Tramea וגלשונית (Pantala).
לטיסנתיים יש פגיות בעלות גוף חזק כאשר השפה התחתונה או הלביום התפתחו למסכה על החלק התחתון של הפנים.
אטימולוגיה

ייתכן ששם המשפחה נגזר מהמילה libella הלטינית שפירושה "חוברת". השמות העבריים חודשו בשנת 2015 על-ידי האקדמיה ללשון העברית ביחד עם כלל השפיראים המופיעים בארץ, ובשל דמיונן של שפיריות אלו לכלי טיס זעירים, נבחר השם טיסניתיים. ברוח זו נבחרו לסוגי המשפחה שמות קשורים: נחתנית, דלגנית, מצנחית, טיסנית, ריחופית, גלשונית, נפנפנית, נסקנית, עפיפונית, גיחנית, זנקנית ודאונית.
מאפיינים

השפיריות במשפחת הטיסניתיים יכולות להגיע לאורך גוף של שלושה עד חמישה סנטימטרים ולמוטת כנפיים של כשמונה סנטימטרים. לרוב הן בצבע צהוב-חום, לפעמים עם מעט כחול, אך לעולם לא בגוון מתכתי. למינים מסוימים, כמו ריחופית עבת-בטן (Libellula depressa), גוף קצר וחזק. משולש הכנפיים בכנף הקדמית מיושר לאורך הגוף, אך בכנף האחורית הוא מאונך לגוף. למעט בסוג Diastatops, העיניים נוגעות זו בזו בחלק העליון של הראש. לנקבות יש צינור הטלה מצומצם. הן צדות חרקים במעוף, אך אינן מעופפות לטווחים ארוכים במיוחד; יוצאת דופן היא הגלשונית הנוודת - Pantala flavescens.
גלריה

דלגנית אסייתית (Crocothemis servilia)
הטיסנית Libellula luctuosa
ריחופית חרוזה (Orthetrum sabina)
טיסנית רחבת-גוף (Libellula depressa)
עפיפונית משוטטת (Sympetrum fonscolombii)
עפיפונית אדמונית (Sympetrum sanguineum)
הגיחנית Trithemis Aurora
הגיחנית Trithemis kirbyi
Neurothemis Terminata
דלגנית אדומה (Crocothemis erythraea)
נימפת טיסניתיים
Diastatops pullata, זכר
Uracis fastigiata, זכר
Uracis imbuta, זכר
Thermorthemis madagascariensis, זכר
Thermorthemis madagascariensis, זכר
Thermorthemis madagascariensis, זכר תת-בוגר
הערות שוליים

↑  מיכאל בלכר, רשימת השפיראים המצויים בארץ (תשע"ה), באתר מונחי האקדמיה ללשון העברית
↑  Tennessen, Kenneth (2019), "Libellulidae", Dragonfly Nymphs of North America (באנגלית), Cham: Springer International Publishing: 407–576, doi:10.1007/978-3-319-97776-8_12, ISBN 978-3-319-97775-1, נבדק ב-2023-10-16
1 2  בלכר, מיכאל, שמות עבריים לחרקים למען חינוך סביבתי ושמירת הטבע: שפיריות ושפריריות כמקרה בוחן, מחקרי הנגב, ים המלח והערבה 7 (3), 2015, עמ' 58–65
| --- | --- |
בקרת זהויות :  NLI: 987007565684805171  BnF: cb12259045z (data)  LCCN: sh85076437
גוטיקה

| --- | --- |

 בימוי:  מתייה קסוביץ 
 הופק בידי:  ג'ואל סילבר, רוברט זמקיס, סוזן דאוני 
 תסריט:  סבסטיאן גוטיירס 
 עריכה:  יאניק קרגואט 
 שחקנים ראשיים:  האלי ברי בנץ אנטואן כריסטופר היירדאל Matthew G. Taylor מישל פרון טרי סימפסון ברנרד היל רוברט דאוני ג'וניור פנלופה קרוז צ'ארלס ס. דוטון ג'ון קרול לינץ' איימי סלואן בפסקה זו רשומה אחת נוספת שטרם תורגמה 
 מוזיקה:  ג'ון אוטמן 
 צילום:  מת'יו ליבטיק 
 מדינה:  ארצות הברית 
 חברת הפקה:  סרטי קולומביה, Dark Castle Entertainment 
 חברה מפיצה:  האחים וורנר, נטפליקס, וודו 
 שיטת הפצה:  וידאו על פי דרישה 
 הקרנת בכורה:  11 במרץ 2004 
 משך הקרנה:  94 דק' 
 שפת הסרט:  אנגלית 
 סוגה:  סרט אימה, סרט מתח, סרט אונס ונקמה, סרט רוחות רפאים 
 מקום התרחשות:  קונטיקט 
 הכנסות באתר מוג'ו:   gothika
 אתר רשמי
 דף הסרט ב־IMDb
 
גוטיקה (באנגלית: Gothika) הוא סרט מותחן-אימה אמריקאי משנת 2003, בבימויו של מתייה קסוביץ ובכיכובה של האלי ברי. הסרט עוקב אחר פסיכיאטרית בשם מירנדה גריי, שמוצאת את עצמה כלואה במוסד לחולי נפש שבו עבדה בעבר, לאחר שהיא מואשמת ברצח אותו אינה זוכרת. הסרט מתמקד בניסיונותיה של מירנדה להוכיח את חפותה, בעוד היא מתחילה לחוות תופעות על-טבעיות הקשורות למקרה הרצח.
סרט יצא לאקרנים בארצות הברית ב-21 בנובמבר 2003 והכניס 141.6 מיליון דולר אל מול תקציב של 40 מיליון דולר אם כי הוא זכה לביקורות שליליות מהמבקרים.
תקציר העלילה

ד"ר מירנדה גריי (האלי ברי) היא פסיכיאטרית במוסד לחולי נפש, שמטפלת במטופלים עם בעיות נפשיות קשות. יום אחד, היא מתעוררת כמטופלת באותו מוסד לאחר שהיא מואשמת ברצח בעלה (צ'ארלס אוגוסטוס). מירנדה אינה זוכרת דבר מהאירועים שהובילו למותו של בעלה, והיא מתחילה לחוות תופעות על-טבעיות שמובילות אותה לגלות את האמת האפלה מאחורי הרצח ולחשוף סודות נוספים.
צוות השחקנים הראשי

האלי ברי בתפקיד ד"ר מירנדה גריי - פסיכיאטרית שנקלעת למציאות מטרידה ומנסה להבין את האמת מאחורי האירועים המסתוריים.
רוברט דאוני ג'וניור בתפקיד ד"ר פיטר גרהאם - עמיתה של מירנדה לעבודה, שמפקפק בחפותה.
פנלופה קרוז בתפקיד קלואי סייבר - מטופלת במוסד הפסיכיאטרי שמתחברת עם מירנדה.
צ'ארלס ס. דאטון בתפקיד ד"ר דגלאס גריי - בעלה של מירנדה והנרצח.
ביקורות

הסרט "גוטיקה" קיבל ביקורות מעורבות עד שליליות מהמבקרים. חלקם שיבחו את ההופעות של השחקנים, במיוחד את זו של האלי ברי, ואת האווירה האפלה של הסרט, אך מתחו ביקורת על העלילה, שלדבריהם לא הצליחה לממש את הפוטנציאל שלה והייתה קלישאתית וצפויה. הסרט זכה לציון של 15% באתר Rotten Tomatoes, המבוסס על מעל 160 ביקורות, וציון של 38 מתוך 100 באתר Metacritic, מה שמעיד על ביקורות שליליות ברובן.
מיגוניות המוות

"מיגונית המוות" ליד קיבוץ רעים.
מיגוניות המוות הוא כינוי למיגוניות בצומת רעים, בצומת עלומים ובצומת בארי, בהן נרצחו ומהן נחטפו עשרות צעירים שברחו מהטבח בפסטיבל נובה ב-7 באוקטובר 2023.
רקע

כחלק ממתקפת הפתע על ישראל ב־7 באוקטובר 2023, הגיעו מחבלי נוח'בה של ארגון הטרור חמאס אל פסטיבל נובה שהתקיים ביער ליד קיבוץ רעים בלילה שבין 6 ל-7 באוקטובר 2023. המחבלים פשטו על הפסטיבל, רצחו 383 אזרחים ופצעו מאות אחרים. מלבדם, 44 נחטפו על ידי המחבלים לרצועת עזה, אחדים מהם שוחררו במסגרת עסקת החטופים ומבצע ארנון. המחבלים גם ביצעו פשעי מין ואונס במהלך הטבח. זהו פיגוע הטרור הגדול ביותר בתולדות מדינת ישראל ומהגדולים בהיסטוריה.
הטבח והחטיפה ממיגונית רעים

עם הגעת המחבלים לזירה, כ-30 מהמבלים בפסטיבל ברחו למיגונית בצומת רעים בה מצאו מחסה. במיגונית שהו 27 בחורים ובחורות: אוסאמא אבו עסא, אחד המאבטחים במסיבה, לאור אברמוב, בני הזוג אור ועינב לוי, לידור לוי, ניצן רחום, עדי קאופמן, ענר שפירא, הרש גולדברג-פולין, איילת ארנין (עיתונאית בכאן 11), עמית בן אבידה, איתי בנג'ו, קארין שוורצמן, אנטוניו מאסיאס, אדם כהן, תמר סמט, יועד פאר, שני קופרווסר, שגב קיז'נר, איבון רוביו, זיו עבוד, איתן האלי, עמית רוזנבאום, איתמר שפירא, אגם יוספזון, אלון אהל, אליה כהן.
על פי עדויות הניצולים, ענר שפירא היה האחרון שנכנס אל המיגונית. המחבלים הגיעו למיגונית סביב השעה 7:50. בשעה 7:54 יצא אליהם תחילה אוסאמא אבו עסא בניסיון לדבר אל ליבם לא לפגוע בשוהים במיגונית, אולם בתיעוד וידאו הוא נראה סופג אלימות קשה מהמחבלים. לאחר מכן הם ירו בו למוות. בהמשך ענר שפירא שהיה בפתח המיגונית הצטייד בשבר של בקבוק על מנת לקדם מתקפה. אחד המחבלים החל להטיל בזה אחר זה רימוני יד דרך פתח המיגונית, במטרה לפגוע ביושביה. כבר עם זריקת הרימון לידור לוי, ששהה בפתח המיגונית, יצא ממנה בניסיון להימלט מהמחבלים, אולם נורה ונהרג במקום. ענר שפירא, שעמד גם הוא בצמוד לפתח המיגונית, עצר את הרימונים שהושלכו על ידי המחבלים וזרק אותם בחזרה החוצה. לאחר שבלם כך שמונה רימונים, הוא נהרג מירי המחבלים, ככל הנראה מרקטת RPG.
לאחר מכן המחבלים השליכו רימונים נוספים שיושבי המיגונית הצליחו להדוף אותם, אולם באחת הפעמים הם לא הצליחו והרימון התפוצץ בפנים. כתוצאה מכך רבים מיושבי המיגונית נפצעו. בשלב זה נכנסו המחבלים אל תוך המיגונית וגררו מתוכה את הרש גולדברג פולין, אלון אהל, אליה כהן ואור לוי, כשהם פצועים בדרגות פציעה שונות, והעמיסו אותם על גבי טנדרים כדי לחטוף אותם לרצועת עזה. לאחר מכן התברר שידו של הרש נקטעה מעוצמת פיצוץ הרימון. בהמשך נכנסו המחבלים לתוך המיגונית וביצעו בה וידוא הריגה. מתוך 27 השוהים במיגונית, נרצחו 16, 4 נחטפו, ורק 7 שרדו ולא נחטפו. ב-1 בספטמבר 2024, פורסם כי מבין חטופים אלו הרש נרצח בידי שוביו במנהרה ברצועת עזה. אור לוי השתחרר בעסקת שחרור החטופים בפברואר 2025. אליה כהן שוחרר בסוף פברואר בהמשך אותה העסקה.
ביולי 2024 פורסם הספר "לכודים - מיגונית הגבורה בצומת רעים", מאת ניצן הורוביץ וארווה דגין, המגולל את פרשת המיגונית. על פי התחקיר המפורט בספר, הגיעו למיגונית 27 איש. 16 מהם נרצחו, ארבעה נחטפו, ושבעה ניצלו – שניים מהם נפצעו.
שנה לאחר הטבח צה"ל חיסל מהאוויר את המחבל שפיקד על הטבח במיגונית מוחמד אבו עטיוי שהיה עובד אונר"א. צה"ל פנה לאונר"א בעניין כמו לגבי 100 מחבלים נוספים שעבדו באונר"א אך אונר"א לא פעלו בנושא.
הטבח והחטיפה ממיגונית רעים > תיעוד רציף מהנעשה במיגונית

ב-25 ביולי 2024 פורסמה בתוכנית זמן אמת הקלטה מהטלפון הנייד של איילת ארנין ששהתה במיגונית והקליטה החל מאזור 7:50 ולמשך כשלוש שעות את מסע ההרג והחטיפה שאירעו בה. גם לאחר הירצחה, הטלפון המשיך להקליט את המתרחש במיגונית עד שאזלה הסוללה. בהקלטה מתועדים ניסיונות להתקשר למשטרה לבקש עזרה, והמענה של השוטר "תנסה להסתתר, ביי", יציאתו של אוסאמה אבו עסא, שהיה מאבטח במסיבה, אל המחבלים בניסיון לדבר על ליבם להציל את המסתתרים במיגונית, מעשיו של ענר שפירא להדוף את הרימונים שהושלכו אל המיגונית עד למותו, פגיעת רימון במיגונית לאחר שענר נרצח, קריאת הרש גולדברג-פולין: "אין לי יד", חטיפתם של הרש, אליה כהן ואור לוי מהמיגונית לאחר שנפצעו, וידוא ההריגה שביצעו המחבלים בשוהים במיגונית, ועוד.
הטבח במיגונית עלומים

חלק ממשתתפי הפסטיבל ברחו עד צומת עלומים, שם התחבאו במיגונית שבצומת. המחבלים הגיעו אל המיגונית ורצחו את רוב השוהים בה. נעם כהן, אחד השורדים מהטבח, פרסם שיר בשם "השיר של נעם 2", המתעד את רגעי האימה במיגונית.
נועה זנדר, אחותה של הכתבת והעיתונאית חן זנדר, היא בין הנרצחים במיגונית זו.
הטבח במיגונית בארי

גם אל המיגונית בצומת בארי נמלטו עשרות מבלים מהמסיבה. המחבלים הגיעו גם אליה ורצחו 16 מהנמלטים אליה. בין הניצולים בן לנדאו, יובל רפאל (נציגת ישראל באירוויזיון 2025) ובר גולדשטיין.